ml en en en en en en es en en en en en en en en ml ml ml ml ml ml ml ml bar ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en es en en en
അന്ത്യകാല ശാസ്ത്രം 1 പാസ്റ്റര്‍ തോംസണ്‍ കൈതമംഗലം | Eternal Voice
സെന്‍ട്രല്‍ വെസ്റ്റ് ചര്‍ച്ച് ഓഫ് ഗോഡിന് പുതിയ ഓവര്‍സിയര്‍
ഇന്ത്യാ പെന്തെക്കൊസ്തു ദൈവസഭാ മലബാർ മേഖല കൺവെൻഷൻ
കേരളാ സ്റ്റേറ്റ് ഐ. പി. സി കണ്‍വെന്‍ഷന്‍
കണ്ണൂരില്‍ വീണ്ടും സുവിശേഷ വിരോധികളുടെ ആക്രമണം
പാലക്കാട് ഡിസ്ട്രിക്ട് കണ്‍വന്‍ഷന് അനുഗ്രഹ സമാപ്തി
അന്ത്യകാല ശാസ്ത്രം 1 പാസ്റ്റര്‍ തോംസണ്‍ കൈതമംഗലം
By editor on November 3, 2015
ഒരു മനുഷ്യന്റെയോ ഒരു കാലഘട്ടത്തിന്റെയോ ഇന്നു നാം വസിക്കുന്ന ഈ ലോകത്തിന്റെ തന്നെയോ അവസാനത്തേ കുറിച്ചുള്ള പഠനമാണ് അന്ത്യകാല ശാസ്ത്രം. ഇംഗ്‌ളീഷില്‍ ഇതിന് എസ്‌കറ്റോളജി (ഋരെവമീേഹീഴ്യ) എന്നു പറയും.
ലോകത്തില്‍ ഇന്നുള്ള പ്രധാന മതങ്ങള്‍ എല്ലാം തന്നെ, വര്‍ത്തമാന ലോകത്തിന്, അധികം താമസിക്കാതെ ഒരന്ത്യം ഉണ്ടാകുമെന്നും ശോഭന സുന്ദരമായ പുതിയ ഒരു യുഗം പിറക്കുമെന്നും വിശ്വസിക്കുന്നു. മനുഷ്യരാല്‍ അല്ല, ദൈവത്താല്‍ തന്നെ സ്ഥാപിക്കപ്പെടുകയും ഭരിക്കപ്പെടുകയും ചെയ്യുന്ന, കള്ളവും കളിപ്പീരും, വേദനയും വെറുപ്പും, വലിപ്പവും ചെറുപ്പവും, വാശിയും വഴക്കും ഒന്നുമില്ലാത്ത ഒരു പുതിയ ലോക വ്യവസ്ഥിതി ആണ് ഈ മതങ്ങള്‍ എല്ലാം തന്നെ വിഭാവനം ചെയ്യുന്നത്.
എത്രയും താമസംവിനാ, വാഗ്ദത്ത മശിഹ ലോകത്തില്‍ വന്ന്, മോശ മുഖാന്തരം  തങ്ങളുടെ പിതാക്കന്മാര്‍ക്ക് അവകാശമായി കൊടുത്ത വാഗ്ദത്ത ദേശം അഥവാ പാലും തേനും ഒഴുകുന്ന പുണ്യഭൂമി, ഇതര ജാതികളില്‍ നിന്നും രാഷ്ട്രങ്ങളില്‍ നിന്നും പിടിച്ചെടുത്ത് ശാശ്വത അവകാശമായി മടക്കി കൊടുക്കുമെന്നും, നൂറ്റാണ്ടുകളായി നഷ്ടപ്പെട്ടു കിടക്കുന്ന ആരാധന പുനസ്ഥാപിച്ച് മശിഹായുടെ കീഴില്‍ ഒരു ക്ഷേമ രാഷ്ട്രമായി തങ്ങള്‍ വാഴുമെന്നും യഹൂദന്‍ വിശ്വസിക്കുന്നു; എടുത്തു പറ ഞ്ഞാല്‍, ഒരു മശിഹാ രാജൃം യഹൂദന്‍ സ്വപ്‌നം കാണുന്നു.
ഇസ്‌ളാം മതത്തില്‍ പല വിഭാഗങ്ങളും പല ചിന്താഗതികളും ഉണ്ടെങ്കിലും എത്രയും പെട്ടെന്ന് മരിച്ചവരുടെ പുനരുത്ഥാനവും അന്ത്യ ന്യായവിധിയും നടക്കുമെന്നും അവരു ടെ മതഗ്രന്ഥമായ ഖുറാന്‍ വിഭാവനം ചെയ്യുന്ന ഇസ്‌ളാമിക് രാജ്യം ഭൂമിയില്‍ സ്ഥാപിക്കപ്പെടുമെന്നും അവര്‍ വിശ്വസിക്കുന്നു. ഇസ്‌ളാം മതത്തിലും അതിന്റെ വിശ്വാസ പ്രമാണങ്ങളിലും വിശ്വസിക്കാത്തവരെ അവിശ്വാസികളായി മുദ്രകുത്തി ബലാല്‍ക്കാരേണ മുസ്‌ളീങ്ങളാക്കിയും അല്ലാത്തവരേ  കൊന്നൊടുക്കിയും അവര്‍ തങ്ങളുടെ രാജ്യസ്ഥാപനത്തിനു വഴി ഒരുക്കുന്നു.
ഹൈന്ദവ മതത്തിലെ അന്ത്യകാല ശാസ്ത്രം വിഭിന്നം ആണെങ്കിലും വര്‍ത്തമാന യുഗമായ കലിയുഗത്തിന്റെ അവസാനത്തില്‍, ദൃശ്യ പ്രപഞ്ചവും അതില്‍ കാണുന്ന സര്‍വ്വതും പരമശിവനാല്‍ നശിപ്പിക്കപ്പെട്ടതിനു ശേഷം ബ്രഹ്മാവ് ഒരു പുതിയ പ്രപഞ്ചം സൃഷ്ടിക്കുമെന്നും അതില്‍ മനുഷ്യരെല്ലാം നന്മയുടെ പ്രതീകമായി സത്യത്തില്‍ ജീവിക്കുമെന്നും ഉള്ളതാണ് പൊതുവില്‍ ഉള്ള ആശയം. ഭൂതകാലത്ത് എന്നോ നിലനിന്നിരുന്നതും സമ്പല്‍ സമൃദ്ധവും ഐശ്വര്യ സമ്പൂര്‍ണവും ആയിരുന്ന ഒരു രാമരാജ്യം താമസിക്കാതെ വീണ്ടും വെളിപ്പെടുമെന്നും പഠിപ്പിക്കുന്നു.
പാവപ്പെട്ട തൊഴിലാളി വര്‍ഗത്തിന്റെ ആവശൃങ്ങളും ആഗ്രഹങ്ങളും പൂര്‍ണമായി സംരക്ഷിക്ക പ്പെടുന്നതും തൊഴിലാളികളാല്‍ നടത്തപ്പെടുകയും ഭരിക്കപ്പെടുകയും തൊഴിലാളികളെ ചൂഷണം ചെയ്യുന്ന മുതലാളിമാര്‍ ഇല്ലാത്തതുമായ ഒരു ഭാവി ലോകം, അഥവാ ഒരു ഉട്ടോപ്യന്‍ സ്വര്‍ഗ്ഗം ഭൂമിയില്‍ ഉണ്ടാകുമെന്ന് കമ്യൂണിസ്റ്റുകാര്‍ വിശ്വസിക്കുകയും പഠിപ്പിക്കുകയും അതിനായി അണികളെ പ്രാത്സാഹിപ്പിക്കുകയും ചെയ്യുന്നു.
മനുഷൃനില്‍ ദൈവത്വം ഉറങ്ങിക്കിടപ്പുണ്ടെന്നും ഓരോ മനുഷ്യനും ഓരോ കുട്ടി ദൈവങ്ങള്‍ ആണെന്നും ധ്യാനം, യോഗാ, ഇതര ശരീരാഭ്യാസങ്ങള്‍, വായന, പഠനം, സല്‍പ്രവര്‍ത്തികള്‍,നല്ല ചിന്തകള്‍ തുടങ്ങിയ ശീലങ്ങളിലൂടെ ദൈവീക ഘടകത്തെ പുറത്തു കൊണ്ടുവരണം എന്നും അങ്ങനെ, തിന്മയുടെ സ്വാധീനം എങ്ങും ഒട്ടും ഇല്ലാത്ത ഒരു പുതിയ യുഗം അഥവാ പുതുലോക വ്യവസ്ഥിതി സൃഷ്ടിക്കപ്പെടണം എന്നും സൃഷ്ടിക്കപ്പെടുമെന്നും ന്യൂഏജ് മൂവ്‌മെന്റുകാര്‍ വിശ്വസിക്കുന്നു.
ക്രിസ്തീയ വേദശാസ്ത്ര പ്രകാരം, വിശുദ്ധ വേദപുസ്തകത്തോടുള്ള ബന്ധത്തില്‍, മനുഷ്യന്റെ മരണം, മരണാനന്തര ജീവിതം, സ്വര്‍ഗ്ഗം, നരകം, കര്‍ത്താവായ യേശുക്രിസ്തുവിന്റെ പുനരാഗമനം, മരിച്ചവരുടെ പുനരുത്ഥാനം, സഭയുടെ ഉള്‍പ്രാപണം, പീഠന കാലം, ആയിരം ആണ്ടു വാഴ്ച, അന്ത്യന്യായവിധി, പുതിയ ആകാശം പുതിയ ഭൂമി, നിതൃത തുടങ്ങിയ വിഷയങ്ങളാണ് എസ്‌കറ്റോളജി എന്ന വാക്കുകൊണ്ട് അര്‍ത്ഥമാക്കുന്നത്.
കാലം നോക്കിയാല്‍ കൃപായുഗം അതിന്റെ അന്ത്യത്തില്‍ എത്തിനില്‍ക്കുന്ന ഒരു ഘട്ടത്തില്‍ ആണ് മനുഷ്യന്‍ ഇന്നായിരിക്കുന്നത് എന്നു മനസ്സിലാക്കുവാന്‍ കഴിയും. നോഹയുടെ കാലം, ലോത്തിന്റെ കാലം, യഹൂദന്റെ മടങ്ങിവരവ്, യിസ്രായേല്‍ രാഷ്ട്രത്തിന്റെ വളര്‍ച്ച, വിശ്വാസത്യാഗം, യുദ്ധങ്ങള്‍, ജ്ഞാന വര്‍ദ്ധനവ് തുടങ്ങിയ വിഷയങ്ങള്‍ ആണല്ലോ കര്‍ത്താവിന്റെ വരവിനോടും അന്ത്യ കാലത്തോടും ഉള്ള ബന്ധത്തില്‍ കര്‍ത്താവു തന്നെയും അപ്പോസ്‌തോലന്മാരും എടുത്തു പറഞ്ഞിരിക്കുന്നത്.
നോഹയുടെ കാലത്ത് മനുഷ്യന്റെ ദുഷ്ടത ദൈവത്തിനു സഹിച്ചു കൂടാഞ്ഞതിലും അപ്പുറത്തായിരുന്നു എങ്കില്‍ ലോത്തിന്റെ കാലം എന്നു പറയുന്നത് സ്വവര്‍ഗ്ഗഭോഗികളായ മനുഷ്യര്‍ ദൈവദൂതന്മാരേപ്പോലും വെറുതേ വിടാത്ത കാലം ആയിരുന്നു.ലോത്തിന്റെ ഭവനത്തില്‍ സന്ധ്യാ സമയത്തെത്തിയ ദൂതന്മാരേ ഭോഗിക്കുവാന്‍ വേണ്ടി ആയിരുന്നല്ലോ സോദോം പട്ടണത്തിലെ പുരുഷന്മാര്‍ ഓടിയെത്തിയത്.
അമേരിക്കയുടെ അവസ്ഥ നോക്കിയാല്‍ പല സംസ്ഥാനങ്ങളിലും ഗേ ലെസ്ബിയന്‍ വിവാഹ ബന്ധം പരസ്യമായും നിയമപരമായും അനുവദിച്ചു കഴിഞ്ഞു. ഒരു കാലത്ത്, ഇതു രഹസ്യമായി നിലനിര്‍ത്തിയിരുന്ന ബങ്ങള്‍ ആയിരുന്നുവെങ്കില്‍, ഇന്നത് സ്ത്രീകള്‍ സ്ത്രീകളുമായി ഭാര്യാ ഭര്‍ത്താക്കന്മാരായി ഒന്നിച്ചു താമസിക്കുന്നതും പുരുഷന്മാര്‍ പുരുഷന്മാരുമായി ഭാരൃാ ഭര്‍ത്താക്കന്മാരായി ഒന്നിച്ചു പാര്‍ക്കുന്നതുമായ സാധാരണ ജീവിത ശൈലി ആയി മാറിക്കഴിഞ്ഞു.
ഭാര്യാ ഭര്‍ത്താക്കന്മാര്‍ എന്നു പറഞ്ഞാല്‍, രണ്ടു പുരുഷന്മാര്‍ ഒന്നിച്ചു താമസിക്കുന്നതില്‍ ഒരാള്‍ ഭര്‍ത്താവ് ആയും മറ്റേ ആള്‍  ഭാര്യ ആയും, രണ്ടു സ്തീകള്‍ ഒന്നിച്ചു പാര്‍ക്കുന്നതില്‍ ഒരാള്‍ ഭര്‍ത്താവ് ആയും മറ്റേയാള്‍ ഭാര്യ ആയും പരസ്പരം സമ്മതിച്ചു ജീവിക്കുന്നു എന്നു സാരം. വിവാഹ രജിസ്റ്ററില്‍ ആരാണു ഭര്‍ത്താവ് അരാണു ഭാര്യ എന്നു പ്രതേൃകം കാണിച്ചിരിക്കും. മക്കളെ വേണം എന്നുള്ളവര്‍ ദത്തെടുത്തോ മറ്റോ സ്വന്തം കുട്ടികളായി വളര്‍ത്തുകയും ചെയ്യും.
സ്ത്രീകളേയും പുരുഷന്മാരേയും സഭാ ശുശ്രൂഷകന്മാരായി അംഗീകരിച്ചിട്ടുള്ള സഭകളില്‍ ഗേ പാസ്റ്റര്‍മാരും ലെസ്ബിയന്‍ പാസ്റ്റര്‍മാരും ഉണ്ട്. കാനഡായില്‍ ആണെങ്കില്‍ ഏതെങ്കിലും സഭയുടെ ശുശ്രൂഷകന്‍ തങ്ങളുടെ സഭയില്‍ ഇത്തരം കൊടും പാപത്തേപ്പറ്റി പരസ്യമായി അഭിപ്രായം പറയുകയോ വിമര്‍ശിക്കുകയോ ചെയ്താല്‍ അങ്ങനെയുള്ളവരുടെ പാസ്റ്ററല്‍ ലൈസന്‍സ് ഉടനേ തന്നേ കാന്‍സല്‍ ചെയ്യുകയും കുറ്റം ഗൗരവമുള്ളതായിരുന്നാല്‍ നിയമ നടപടികള്‍ക്കു വിധേയരാക്കുകയും ചെയ്യും.
ന്യൂ ജനറേഷന്‍ ചര്‍ച്ചുകള്‍ ആകട്ടെ പരമ്പരാഗത സഭകള്‍ ആകട്ടെ, ഒന്നും ഇങ്ങനെയുള്ള ആളുകളെ വിലക്കുകയോ അവര്‍ ചെയ്യുന്നതു പാപം ആണെന്നു പറയുകയോ സാധാരണ ചെയ്യാറില്ല. കാരണം, പരസ്യമായി പ്രസ്താവന നടത്തുകയോ വ്യക്തിപരമായി തിരുത്തുകയോ ചെയ്താല്‍ കുറ്റം ആരോപിക്കപ്പെട്ടവര്‍ക്ക് സഭക്കും സഭാശുശ്രൂഷകനും എതിരായി കേസ് ഫയല്‍ ചെയ്യാം. അതുകൊണ്ട്, ദൈവഭയമുള്ള ദൈവദാസന്മാരു പോലും സ്വയരക്ഷക്കു വേണ്ടി  ഏലി പുരോഹിതന്‍ ചെയ്തതു പോലെ ഇങ്ങനെയുള്ള വിഷയങ്ങളില്‍ കണ്ണടച്ചു കളയുകയാണു പതിവ്.
ഇതില്‍ എല്ലാം ഉപരി, സെക്‌സ് റോബോട്ടുകള്‍ താമസംവിനാ വിപണയില്‍ എത്തുവാന്‍ പോകുന്നു എന്നുള്ളതാണ് ഏറെ ചിന്തിപ്പിക്കുന്ന വിഷയം. റോക്‌സിന്‍എന്ന പേരില്‍ അപ്രകാരം ഒരു റോബോട്ട് തയ്യാറായിക്കഴിഞ്ഞു. സ്ത്രീകളുടേയും പുരുഷന്മാരുടേയും ലൈഗീക താല്‍പര്യങ്ങളും അഭീഷ്ടങ്ങളും മനസ്സിലാക്കി പ്രവര്‍ത്തിക്കുന്നതും വിശ്വസ്ത സഹചാരിയായി കൂടെ പാര്‍ക്കുന്നതുമായ കൃത്രിമ മനുഷ്യര്‍ എന്നര്‍ത്ഥം.
അന്ത്യ കാലത്തോടുള്ള ബന്ധത്തില്‍ വളരെ പ്രാധാന്യം അര്‍ഹിക്കുന്ന വിഷയമാണ് യഹൂദനും അവന്റെ ക്ഷേമ രാഷ്ട്രവും. കര്‍ത്താവേ അവിടുത്തേ വരവിനും ലോകാവസാനത്തിനും അടയാളം എന്താകും എന്നുള്ള  ശിക്ഷ്യന്മാരുടെ ചോദ്യത്തിനു മറുപടിയായി കര്‍ത്താവു അവരോടു പറഞ്ഞത് യിസ്രായേല്‍ രാഷ്ട്രത്തോടും യഹൂദജാതിയോടും ഉള്ള ബന്ധത്തില്‍ ആയിരുന്നു.
യിസ്രായേലിന്റെ യഥാസ്ഥാപനത്തേപ്പറ്റി അപ്പോസ്‌തോലനായ പൗലോസ് റോമര്‍ക്കെഴുതിയ ലേഖനത്തില്‍ പറയുന്ന വാക്കുകള്‍ വളരെ ശ്രദ്ധേയമാണ്. ”എന്നാല്‍ അവരുടെ ലംഘനം ലോകത്തിനു ധനവും അവരുടെ നഷ്ടം ജാതികള്‍ക്കു സമ്പത്തും വരുത്തുവാന്‍ കാരണമായി എങ്കില്‍ അവരുടെ യഥാസ്ഥാപനം എത്ര അധികം. അവരുടെ ഭ്രംശം ലോകത്തിന്റെ നിരപ്പിനു ഹേതുവായെങ്കില്‍ അവരുടെ അംഗീകരണം മരിച്ചവരുടെ ഉയര്‍പ്പിനല്ലാതെ എന്തിനാകും”.  റോമര്‍ 11.12,15.
കര്‍ത്താവിന്റെ മടങ്ങി വരവിനോടുള്ള ബന്ധത്തില്‍ ദൈവമക്കളും, ലോകാന്ത്യത്തോടുള്ള ബന്ധത്തില്‍ ലോക ജനതയും ഒരുപോലെ വീക്ഷിച്ചുകൊണ്ടിരിക്കുന്ന പ്രശ്‌ന സങ്കീര്‍ണമായ  വിഷയവും തന്ത്രപ്രധാനമായ സ്ഥലവും ആണല്ലോ മദ്ധ്യ പൂര്‍വ്വ ഏഷ്യയും പ്രത്യേകിച്ച് യിസ്രായേല്‍ രാജ്യവും യെരുസലേമും.
ലോക രാഷ്ട്രങ്ങള്‍ക്കോ രാഷ്ട്രീയ നേതാക്കന്മാര്‍ക്കോ സമാധാന സംഘടനകള്‍ക്കോ പരിഹരിക്കുവാന്‍ കഴിയാതെ നൂറ്റാണ്ടുകളായി കീറാമുട്ടി പോലെ കിടക്കുന്ന ഇസ്രായേല്‍ അഥവാ ഇസ്രായേല്‍-പാലസ്തീന്‍ പ്രശ്‌നം യഹൂദാ ഗോത്രത്തിലെ സിംഹവും ദാവീദിന്റെ വേരുമായ കര്‍ത്താവായ യേശുക്രിസ്തുവിനല്ലാതെ മറ്റാര്‍ക്കും പരിഹരിക്കുവാന്‍ കഴിയുന്നതല്ല.
ആയിരത്തി തൊള്ളായിരത്തി നാല്‍പത്തി എട്ടിലും അറുപത്തിയേഴിലും നടന്ന യുദ്ധങ്ങളില്‍  എതിരേ വന്ന ശത്രുക്കളേ അനായാസം തോല്‍പിച്ച് ലോക ജനതയുടെ ശ്രദ്ധയാകര്‍ഷിച്ച യിസ്രായേലിന്റെ ഇന്നത്തേ അവസ്ഥ പഴയതുപോലെ അത്ര തൃപ്തികരം അല്ല.
രണ്ടായിരത്തി ആറില്‍ ഹെസ്ബുള്ളയുമായി നടന്ന പോരാട്ടത്തില്‍ അഥവാ ലബാനോന്‍ യുദ്ധത്തില്‍ വിജയം കൈവരിച്ചു എങ്കിലും യിസ്രായേലനു നേരിടേണ്ടി വന്ന എതിര്‍പ്പ് കുറച്ചൊന്നും അയിരുന്നില്ല. അമേരിക്കയുടേയും മറ്റും അതൃാധുനീക യുദ്ധവിമാനങ്ങള്‍ കൊണ്ട് അവര്‍ യുദ്ധം ചെയ്തത്, ഒരു യുദ്ധവിമാനമോ മികവുറ്റ ബോംബുകളോ ഒന്നും കൈയില്‍ ഇല്ലായിരുന്ന ശത്രുവിനോടായിരുന്നു എന്നുള്ള കാര്യം വിസ്മരിച്ചുകളയരുത്.
ചുറ്റുപാടും പാര്‍ക്കുന്ന അറബി രാജ്യങ്ങളുമായി ഭാവിയില്‍ ഒരു യുദ്ധം ഉണ്ടായാല്‍ ഒരു പക്ഷേ യിസ്രായേലി എയര്‍ഫോര്‍സിന് അവരേ നേരിടുവാനുള്ള കഴിവും കരുത്തും ഉണ്ടെന്നിരുന്നാലും മറ്റു ലോക രാഷ്ട്രങ്ങള്‍ക്ക് യിസ്രായേലിന്റെമേല്‍ ഉള്ള സമ്മര്‍ദം ചില്ലറയൊന്നും അല്ല.  അമേരിക്കയെ പോലുള്ള ഒരു രാജ്യം ഏസ് പറയാതെ അവരുടെ ഒരു ചെറുവിമാനം പോലും അന്തരീക്ഷത്തിലേക്കു പറന്നുയരുകയില്ല എന്നുള്ളത് പകല്‍ പോലെ വെളിവായ ഒരു സത്യം ആണ്. ചുരുക്കത്തില്‍ സൈനീക ബലത്തേക്കാള്‍ ഏറെ ഇന്നവര്‍ ബാഹ്യ സമ്മര്‍ദ്ദങ്ങള്‍ക്കു വിധേയരാണ്.
ആര്‍ക്കും ഒതുങ്ങുകയോ വഴങ്ങുകയോ ചെയ്യാത്ത ഇറാന്റെ ന്യൂക്‌ളിയര്‍ ബോംബു വിഷയത്തില്‍ ആസന്ന ഭാവിയില്‍ ഒരു ഇറാന്‍ ഇസ്രായേല്‍ യുദ്ധം ഉണ്ടായാല്‍ അതൊരു അറബി ഇസ്രായേല്‍ യുദ്ധമായോ പിന്നത്തേതില്‍ മൂന്നാം ലോകമഹാ യുദ്ധം ആയോ തിരരുത് എന്നില്ല. അങ്ങനെയൊരു ദുരവസ്ഥ ഉണ്ടാകുവാന്‍ ഇടയായാല്‍ ആ യുദ്ധത്തിനു ശേഷം ഉള്ള  ലോകത്തേപ്പറ്റി ചിന്തിക്കകൂടി പ്രയാസം ആയിരിക്കും.
അമേരിക്കയും മറ്റിതര രാജ്യങ്ങളും ഒരുമിച്ചു ചേര്‍ന്നു മാസങ്ങളായി പൊരുതിയിട്ടും ഐസീസിന്റെ മുന്നേറ്റത്തേ തടയുവാന്‍ ആര്‍ക്കും കഴിയുന്നില്ല എന്നുള്ളത് അനേകരിലും ആശങ്ക ഉളവാക്കുന്ന വിഷയം ആയിരിക്കുന്നു. സകല എതിര്‍പ്പിനേയും അവഗണിച്ച്, സ്വന്തമായ ഗവര്‍മെന്റും സൈന്യവും വരുമാനവും ഒക്കെയുള്ള  ഒരു സ്വയംഭരണ രാഷ്ട്രമായി ഐസീസ് മാറിക്കൊണ്ടിരിക്കുന്നു. സ്വന്തമായ നാണയം പോലും അവരുടെ ചിന്തയില്‍ ഉണ്ടത്രെ.
മദ്ധ്യ പൂര്‍വ്വ ഏഷൃയില്‍ അറബി ലോകം ഇന്ന് പല ചേരികളായി തിരിഞ്ഞാണു നില്‍ക്കുന്നത്. ഷിയാ മുസ്‌ളീങ്ങള്‍ക്ക് ഭൂരിപക്ഷവും മുന്‍ഗണനയും ഉള്ള ഇറാനും തങ്ങളോടു ചേര്‍ന്നു നില്‍ക്കുന്ന രാജ്യങ്ങളും ജാതികളും ഒരു വശത്ത്. സുന്നി മുസ്‌ളീങ്ങള്‍ക്കു ഭൂരിപക്ഷവും മുന്‍ഗണനയും ഉള്ള സൗദി അറേബ്യയും തങ്ങളോടു ചേര്‍ന്നു നില്‍ക്കുന്ന രാജ്യങ്ങളും ജാതികളും മറുവശത്ത്. പരസൃമായും രഹസ്യമായും ഐസീസിനേയും മറ്റ് തീവ്രവാദ സംഘടനകളേയും പ്രോത്സാഹിപ്പിക്കുന്നവര്‍ വേറൊരു വശത്ത്. ഇതില്‍ ഒന്നും ചേരാത്ത സമാധാന കാംഷികള്‍ മറ്റൊരു വശത്ത്.
അറബി രാജൃങ്ങള്‍ക്കു പൊതുവേ യിസ്രായേലിനോടു കൈയ്പും പകയും ആണെങ്കിലും ഐസീസിന്റെ മുന്നേറ്റത്തേയും തങ്ങളുടെ നിലനില്‍പിനേയും ഭയപ്പെടുന്ന സൗദി അറേബ്യ, യോര്‍ദ്ദാന്‍ തുടങ്ങിയ രാജൃങ്ങള്‍ക്ക്, യിസ്രായേലിന്റെ സഹായം അക്കാര്യത്തില്‍ വേണ്ടി വന്നേക്കും എന്നുള്ളതുകൊണ്ട്, ഇറാന്റെ ഭീക്ഷണിക്കു മുമ്പില്‍ യിസ്രായേലിന് അല്‍പം ആശ്വസിക്കുവാന്‍ വകയുണ്ട്. ഇറാന് യിസ്രായേലിന് എതിരായി പെട്ടെന്നൊരു കൂട്ടുകെട്ട് ഉണ്ടാക്കുവാന്‍ പറ്റില്ലെന്നു സാരം.
തല്‍ക്കാലം കാര്യങ്ങള്‍ കുഴപ്പം ഇല്ലാതെ പോയാലും, നൂറ്റാണ്ടുകളായി ലോകത്തില്‍ ആര്‍ക്കും പരിഹ രിക്കുവാന്‍ കഴിയാതെ കിടക്കുന്ന യിസ്രായേല്‍ – പാലസ്തീന്‍ പ്രശ്‌നവും ഇസ്രായേല്‍ അറബി സംഘര്‍ഷവും ഒരു കീറാമുട്ടി ആയി ശേഷിക്കും. ആസന്ന ഭാവിയില്‍ ഈ പ്രശ്‌നങ്ങള്‍ക്ക് ഒരു പരിഹാര നിര്‍ദ്ദേശവുമായി രംഗത്തു വരുന്ന വൃക്തി അഥവാ ലോക നേതാവ് ആയിരിക്കും എതിര്‍ ക്രിസ്തു.
Leave a Reply Cancel Reply
Your email address will not be published.
Copyright © 2016 eternalvoice.org - All Rights Reserved
Developed by Elektra Technologies Pvt Ltd